Številka: 478-52/2019/44 (164-11)

Datum: 9. 9. 2024

Republika Slovenija, Ministrstvo za notranje zadeve, Štefanova ulica 2, 1501 Ljubljana na podlagi smiselne uporabe 49., 52., 62., 63., 64. in 65. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR, v nadaljevanju: ZSPDSLS-1) ter 19. in 20. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO**

**o sklenitvi neposredne pogodbe za oddajo poslovnega prostora – telekomunikacijske omare v najem**

1. **Osnovni podatki:**

Poslovni prostor v izmeri 1 m2, ki predstavlja telekomunikacijsko omaro v kleti poslovne stavbe H1 št. 2172-443, ki stoji na parc. št. 2172 457/24, ki se oddaja v najem za zagotavljanje delovanja telekomunikacijskih sistemov.

Lastnik poslovnega prostora – komunikacijske omare je Republika Slovenija, upravljavec pa Ministrstvo za notranje zadeve, Štefanova ulica 2, 1501 Ljubljana (v nadaljevanju: MNZ oz. najemodajalec).

1. **Predmet oddaje v najem:**

Predmet pogodbe je oddaja prostora v izmeri 1 m2 (telekomunikacijske omare) v kleti poslovne stavbe št. 2172-443, ki stoji na parc. št. 2172 457/24, v najem.

1. **Čas trajanja in pogoji oddaje v najem:**

Najemna pogodba bo sklenjena za določen čas petih (5) let in lahko preneha kadarkoli po sporazumu pogodbenih strank oziroma z odpovedjo. Odpovedni rok je tri mesece.

Prostori se oddajo v najem na način videno-najeto. Najemnik lahko izvaja investicijska vzdrževalna dela in morebitne prilagoditve prostorov le s soglasjem najemodajalca ob pogoju, da ne bo zahteval povračila vloženih sredstev. Za morebitno preureditev oziroma predelavo mora najemnik pridobiti pisno soglasje najemodajalca.

Najemnik lahko v predmetu najema vzdržuje le lastno telekomunikacijsko opremo. Brez pisnega soglasja najemodajalca ne sme poseči v elektroenergetski sistem oziroma katerokoli drugo opremo ali aparaturo najemodajalca.

Najemnik je dolžan zagotoviti upoštevanje navodil najemodajalca v zvezi s tehničnim redom na objektih in okolici.

1. **Najnižja ponudbena cena:**

Ponujena mesečna najemnina za najem poslovnega prostora – telekomunikacijske omare ne sme biti nižja od 100,00 EUR.

V skladu z določili Zakona o davku na dodano vrednost (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE, 40/23 – ZDavPR-B in 122/23) se za najem poslovnih prostorov ne obračunava DDV.

Najemnina se enkrat letno valorizira v skladu z indeksom cen življenjskih potrebščin.

V kolikor bo v roku za oddajo prispelo več enakih ponudb, bo organizirano dodatno pogajanje z namenom višanja najemnine.

Najemnina in drugi elementi ponudbe so zavezujoči.

1. **Rok za prejem ponudbe:**

Rok za prejem ponudbe je **1. 10. 2024** **do 15.00 ure**. Šteje se, da je ponudba pravočasna, če na naslov Ministrstva za notranje zadeve, Štefanova ulica 2, 1501 Ljubljana prispe pred iztekom roka za prejem ponudbe.

**Ponudbe, predložene po izteku roka, bodo izločene iz postopka.**

1. **Oblika in pogoji za oddajo ponudbe:**

Ponudniki ponudbi priložijo:

1. Izpolnjen in lastnoročno podpisan Obrazec št. 1, ki je priloga te objave.

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: »PONUDBA ZA NAJEM POSLOVNIH PROSTOROV – TELEKOMUNIKACIJSKE OMARE«

Številka zadeve: 478-52/2019 (164-11)

Oznaka: "NE ODPIRAJ – PONUDBA!"

Na zadnji strani kuverte: mora biti naveden naziv in naslov ponudnika.

Odpiranje ponudb ne bo javno.

Ponudniki bodo o izidu odpiranja ponudb obveščeni najkasneje 14 (štirinajst) dni po zaključenem zbiranju ponudb.

MNZ bo upoštevalo le ponudbe, ki bodo izpolnjevale vse zahtevane pogoje. V nasprotnem primeru bo ponudba izločena.

1. **Sklenitev pogodbe:**

Najemna pogodba bo sklenjena z izbranim ponudnikom (v nadaljevanju: najemnik), ki bo ponudil najvišjo najemnino za najem poslovnega prostora – telekomunikacijske omare in ki bo izpolnjeval vse pogoje iz te namere.

Pogodba mora biti z najemnikom sklenjena v roku 15 dni po opravljeni izbiri najugodnejšega ponudnika. Vse morebitne stroške v zvezi s sklenitvijo pogodbe plača najemnik.

Najemna pogodba se bo sklenila na način videno-najeto, zato morebitne reklamacije po sklenitvi pogodbe ne bodo upoštevane.

MNZ si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek oddaje prostorov v najem.

1. **Dodatne informacije:**

Ogled po dogovoru. Kontaktna oseba: **Peter Tanšek**, Policijska uprava Kranj, kontakt: elektronski naslov: peter.tansek@policija.si, tel. št.: 04/233-6313.

Ponudniki lahko postavijo vprašanja in zahteve za dodatna pojasnila kontaktni osebi: **Snježana Barišić**, Ministrstvo za notranje zadeve, Direktorat za logistiko, Sektor za ravnanje s stvarnim premoženjem, elektronski naslov: snjezana.barisic@gov.si.

Nika Lošić Ošlak

generalna direktorica

Direktorata za logistiko